  Майя Бывальцева 360 миллион манет пала басьтоз Удмуртия сӧсыръёслы но ветеранъёслы мерлыко юрттэт сётыны. Со пумысен косэмъёсты 20-тӥ оштолэзе шараязы кивалтэтлэн сайтаз. «2011–2020 аръёслы чаклам «Доступная среда» кун программа улсын 12 улосвылъёслы федерал бюджетысь висъяськись коньдонлэн быдӟалаез 6 миллиард 725 миллион 500 сюрс манетозь будэтэмын. Озьы сӧсыръёслы но ветеранъёслы тӥрлыкъёсын юрттонъя улосвылъёслы сётэм федерал ужоскетъёсты 2016-тӥ арын быдэсак быдэстыны луоз», — верамын ивортонын. Вераськон мынэ асьсэдыз утялтон тӥрлыкъёс но нимысьтыз тренажёръёс, озьы ик дышетон но дышетскон тӥрлыкъёс сярысь. 6 миллиард 700 миллион манетэз Удмуртия сяна, Россиысь эшшо 11 улосвылъёс басьтозы: Брянск, Воронеж, Курск, Орёл, Самара, Саратов, Тамбов, Тюмень, Ульяновск, Челябинск улосвылъёс но Москва. Тегъёс: Мерлык Ижкар Удмуртия сӧсыръёс коньдон  